
2026 жылдың  бірінші жартыжылдығы бойынша Шығыс Қазақстан облысындағы діни ахуал туралы

2026 жылдың бірінші жартыжылдығы бойынша Шығыс Қазақстан облысында 147 діни бірлестік (81 – ислам, 26 – православие, 1 – католик, 33 – протестант, 3 – Иегова куәгерлері, 1 – Жаңа Апостол шіркеуі, 1 – Кришна санасы қоғамы, 1 – иудейлер) қызмет атқарады. Аталған бірлестіктер 11 конфессияны (ислам, православие, католицизм, евангелиялық‑лютеран шіркеуі, евангелиялық христиан-баптистер шіркеулер одағы, пятидесятниктер шіркеуі, жетінші күн адвентистері, жаңа апостол шіркеуі, Иегова куәгерлері, иудаизм, Кришна санасы қоғамы) білдіреді.
Басқарма тарапынан дін саласында 4 мемлекеттік қызмет көрсетіледі:
1. "Миссионерлік қызметті жүзеге асыратын адамдарды тіркеуді және қайта тіркеуді жүргізу".
2. "Діни әдебиетті және діни мазмұндағы өзге де ақпараттық материалдарды, діни мақсаттағы заттарды тарату үшін арнайы тұрақты үй-жайлардың орналасатын жерін келісу"
3. "Ғибадат үйлерін (ғимараттарын) салу және олардың орналасатын жерін айқындау туралы шешім беру".
4. "Үйлерді (ғимараттарды) ғибадат үйлері (ғимараттары) етіп қайта бейіндеу (функционалдық мақсатын өзгерту) туралы шешім беру".
2 елден (Польша – 1, Ресей Федерациясы – 2) 3 миссионер тіркеліп, қызметін жүзеге асырады.
 Сенім контекстінде: 2 миссионер протестантизмді, 1 католицизмді ұстанады.
[bookmark: _Hlk240380712]2026 жылдың бірінші жартыжылдығында Басқарма 2 мемлекеттік қызмет көрсетті.
[bookmark: _Hlk226990980]2026 жылы дін саласындағы 14 ақпараттық-түсіндіру тобының                              (1 облыстық, 2 қалалық, 11 аудандық) жаңа құрамы жасақталып, бекітілді. Жалпы саны 214 адамнан қалыптастырылған ақпараттық-түсіндіру тобының құрамына білікті теологтар, дінтанушылар, психологтар және т.б. мамандар енгізілді.
2026 жылдың бірінші жартыжылдығында мақсатты топтармен 1198 түрлі форматтағы ақпараттық-түсіндіру іс-шаралары өткізілді, қамтылған адамдар саны – 28493.
Ақпараттық-түсіндіру жұмысы зайырлы даму қағидаттарын ілгерілетуге, конфессияаралық келісімді нығайтуға, сондай-ақ діни экстремизмнің алдын алуға бағытталған.
Әлеуметтік желілердегі түрлі парақшаларда дін саласындағы саясатты түсіндіруге, сондай-ақ діни экстремизм мен терроризмге қарсы бағытталған контрпропагандалық материалдар (бейнероликтер, қысқаметражды фильмдер) тұрақты түрде жарияланып отырады. 
Есепті кезеңде басқарманың және ШҚО Дін мәселелерін зерттеу орталығының Facebook, ВКонтакте, Instagram әлеуметтік желілеріндегі ресми аккаунттарында 3400 материал жарияланды, олар 2432 450-қаралым жинап, 1533 пікір қалдырылды.


